เรื่องร้องเรียน: อยากจะขอให้คุณชัชชาติช่วยให้แม่ค้าตรงจุดผ่อนผัน ราชวิถีซอย 13 เกาะราชวิถี ได้ขายวันจันทร์ เพราะทางเขตให้หยุดทุกวันจันทร์ ขอเปลี่ยนเป็นหยุดวันเสาร์ หรือวันอาทิตย์ก็ได้ค่ะ เพราะปกติแม่ค้าจะพอขายได้แค่อังคาร-ศุกร์  ก็แทบจะไม่พอใช้จ่าย ของก็ขายไม่ดีตั้งแต่ก่อนโควิดถึงปัจจุบัน  เลยอยากให้คุณชัชชาติเปิดโอกาสให้แม่ค้าได้ขายวันจันทร์จะได้มีรายได้เพิ่มขึ้นค่ะ  ขอบคุณมากค่ะ
การดำเนินการของเจ้าหน้าที่: กรณีดังกล่าวสำนักงานเขตราชเทวีมีนโยบายให้ผู้ค้าในจุดที่ได้รับอนุญาตให้ทำการค้าหยุดทำการค้าในวันจันทร์
ความเห็นของผู้แจ้ง: ที่ส่งเรื่องไป คือแม่ค้าต้องการขายของวันจันทร์ค่ะ  อยากให้ทางเขตช่วยให้ได้ขาย แล้วเปลี่ยนมาหยุดเป็นวันเสาร์หรืออาทิตย์แทนค่ะ ส่วนเรื่องหยุดวันจันทร์แม่ค้าทราบเรื่องอยู่แล้วค่ะ
พื้นที่: แขวงทุ่งพญาไท เขตราชเทวี กรุงเทพมหานคร